खराब प्रदर्शन के कारण ढूंढने में जुटी टीम इंडिया  
अटकलें हैं कि भारतीय टीम इंग्लैंड के खिलाफ श्रृंखला गंवाने के बाद खिलाड़ियों का मनोबल बढ़ाने के लिए किसी अच्छे मनौचिकित्सक की तलाश में है।
अटकलें हैं कि भारतीय टीम इंग्लैंड के खिलाफ चार टेस्ट की श्रृंखला गंवाने के बाद खिलाड़ियों का मनोबल बढ़ाने के लिए किसी अच्छे मनौचिकित्सक की तलाश में है।  द ओवल में अंतिम टेस्ट गुरुवार से शुरू हो रहा है और इसमें भी मेजबान टीम को प्रबल दावेदार माना जा रहा है जो पहले तीन टेस्ट जीतकर 3-0 से आगे चल रहा है।  इंग्लैंड ने इसके साथ ही दिखा दिया कि टेस्ट टीमों को किस तरह तैयारी करनी चाहिए। मेजबान टीम के बल्लेबाज और गेंदबाज दोनों बेहतरीन फार्म में है और टीम ने खेल के सभी विभागों में अपना दबदबा स्थापित किया है।  दूसरी तरफ टीम इंडिया मैदान पर उतरने के अलावा कुछ भी सही नहीं कर पाई है। इसके अलावा किसी टीम को तब तक सर्वश्रेष्ठ नहीं माना जा सकता जब तक वह ऑस्ट्रेलिया, इंग्लैंड और दक्षिण अफ्रीका में श्रृंखला नहीं जीते।  इसके अलावा टीम की चयन नीति भी काफी अच्छी नहीं रही। तीसरे सलामी बल्लेबाज को चुनने की जगह रिद्धिमान साहा को तरजीह दी गई। जहीर खान के चोटिल होने पर टीम में आरपी सिंह की वापसी भी चौंकाने वाला फैसला रही।  क्रिकेटरों ने भी टेस्ट क्रिकेट को हल्के में लिया और अपनी चोटों के आपरेशन और इलाज के लिए आईपीएल खेलने के बाद वेस्टइंडीज की अहम श्रृंखला के समय को चुना।